Јури Кисил
Јури Кисил (; Калгари, 18. септембар 1995) канадски је пливач чија ужа специјалност су трке слободним стилом на 50 и 100 метара.

Каријера 
На међународној сцени дебитовао је на светском првенству у малим базенима у Дубаију 2013. где је најбоље резултате остварио као члан штафета 4×100 слободно и 4×100 мешовито (4. и 7. место). Као члан штафета освојио је неколико медаља на Панамеричким играма 2015. у Торонту, те на светском првенству у Казању.

На Олимпијским играма дебитовао је у Рију 2016. где се такмичио у тркама на 100 метара слободним стилом. У појединачној трци заузео је 10. место, док је у трци штафета на 4×100 слободно канадска штафета заузела 7. место у финалу.

На светском првенству у Будимпешти 2017. наступио је у свим штафетним тркама, а најбоље резултате остварио је у тркама на 4×100 слободно микс и 4×100 мешовито микс у којима је освојио бронзане медаље. У појединачним тркама био је 25. на 50 слободно и 10. на 100 слободно.

На Панпацифичком првенству које је одржано у Токију 2018. је освојио бронзану медаљу у рци на 50 метара слободним стилом. 

Такмичио се и на светском првенству у корејском Квангџуу 2019. где је пливао у четири штафетне и две појединачне трке. Најбоље резултате је остварио у микс штафетама на 4×100 слободно и 4×100 мешовито са којима је освојио једно четврто и једно пето место у финалу. Обе појединачне трке (на 50 и 100 слободно) је завршио у квалификацијама (на 25. и 17. месту).

Види још 
 Пливање на Летњим олимпијским играма 2016.
 Светско првенство у пливању 2017.

Референце

Спољашње везе 
 
 Спортска биографија на сајту the-sports.org
 Профил на сајту Евроспорта
 Профил на сајту collegeswimming.com
 Пливачка статистика и рекорди на -{swimrankings.net}-

Рођени 1995.
Канадски пливачи
Пливачи на Летњим олимпијским играма 2016.
Канадски олимпијци на Летњим олимпијским играма 2016.
Пливачи на Летњим олимпијским играма 2020.
Канадски олимпијци на Летњим олимпијским играма 2020.
Освајачи медаља на светским првенствима у пливању